runetrust/blame-folketinget-dk huggingface dataset:
Sophie Løhde (V), 2025-04-23:
Alle de ting, som ordføreren efterspørger, er jo præcis det, regeringen gør.
Jeg prøvede også i min besvarelse at være sådan rimelig direkte i forhold til at sige, at der er opnået en helt ny mulighed, hvor der tidligere var en overenskomstmæssig barrierer for, at man ikke fortsat kunne få sit opholdsgrundlag her, i forhold til at man ikke kunne få ansættelse som social- og sundhedshjælper.
Det er løst nu.
Det er jo et nyt spor.
Det er en ny mulighed for, at man på den baggrund, dvs. på baggrund af positivlisten for faglærte, kan få et opholdsgrundlag i Danmark.
Vi vil også gerne være med til at understøtte, at herværende udenlandske sygeplejersker kommer i job.
Det er derfor, vi senest eksempelvis har afsat 10 mio. kr. til det her.
Så ja, vi handler; ja, vi er optaget af det.
Peder Hvelplund (EL), 2025-04-23:
Men nu er det jo omkring godt 300 af de sygeplejersker, der er ud af de godt 1.700 sygeplejersker, som er i landet, som har fået en evalueringsansættelse.
Nu kan jeg se, der er en del til stede her i salen i dag, og jeg tror, at hvis ministeren spørger dem, om de kan mærke, at regeringen har lavet indsatser, der hjælper dem, så tror jeg ikke, ministeren får et positivt svar.
De har jo præcis den oplevelse, at selv om de har kvalifikationerne i orden, selv om de er kommet herop under de forudsætninger, at de kunne bidrage til det danske sundhedsvæsen, og selv om de har deres familier og deres børn med, der er etableret og integreret her i samfundet, så står de i en situation, hvor de risikerer udsendelse af landet, fordi vi ikke kan tilbyde dem en evalueringsansættelse, på trods af at vi mangler deres kompetencer i sundhedsvæsenet.
Sophie Løhde (V), 2025-04-23:
Men kære spørger, det er jo derfor, vi lige har taget en række nye initiativer.
Jeg tror, det seneste nu er, at de overenskomstmæssige barrierer er blevet fjernet.
Jeg mener, og nu er det bare frit fra hukommelsen, at det ikke er mere end – hvad? – 1 måned eller 2 siden, det er blevet besluttet, og det er blevet løst.
Det er da rigtig positivt.
Det er et nyt spor, en ny åbning i forhold til det.
Prøv at høre: Jeg er optaget af, at de sygeplejersker, der er rejst hertil, så vidt muligt kan gøre gavn i vores sundhedsvæsen.
Det er der ikke behov for.
Hvorfor?
Fordi det går markant bedre med rekruttering og fastholdelse af sygeplejersker i det danske sundhedsvæsen end for bare 2-3 år siden.
Vi er et helt andet sted i dag.
Jeg er rigtig glad for, at det nu senest er blevet muligt for de udenlandske sygeplejersker, at man kan blive ansat som social- og sundhedshjælper inden for overenskomsten.
Det kunne man som sagt ikke tidligere.
Det giver en ny mulighed for, at man så, hvis man ønsker det, for en periode kan arbejde i Danmark inden for sundhedsvæsenet med opholdsgrundlag i positivlisten for faglærte, og der, hvor der også er brug for dem.
Victoria Velasquez (EL), 2025-04-23:
Tusind tak for det.
Jeg vil også gerne starte med at anerkende, at ministeren ikke affejer det her som et problem, men gerne ser ind i, at vi skal finde en løsning på det.
Og det gør i hvert fald indtryk på mig, at der er så mange i Folketinget, som er samlet omkring det, så måske kan vi gå ud og tale opfølgende med dem, så vi rent faktisk får løst problemet.
For noget af det, der er, eksempelvis i forhold til det her med social- og sundhedsuddannede, som vi hører er det første benspænd, er eksempelvis, at når vi kigger ind i de realiteter, der så er i kommunen, skal de lønne nogle højere end deres faglærte medarbejdere, og det er der, hvor de oplever, at der er et benspænd.
Altså, det er det, der gør, at de simpelt hen ikke bliver ansat i forhold til den løsning, og at de ikke oplever det som en reel mulighed.
Derfor vil jeg gerne høre ministeren – for jeg hører, at man ønsker at finde en løsning – om vi ikke skal holde en hurtig drøftelse eller et møde, og det kan være en hurtigtarbejdende taskforce eller noget andet, så vi ikke kun på papiret laver nogle løsninger, men rent faktisk også gør noget, der hjælper de konkrete mennesker, som er i klemme.
Sophie Løhde (V), 2025-04-23:
Jeg synes jo, det er vigtigere at handle end at nedsætte arbejdsgrupper og studiegrupper og alt muligt andet.
Og at handle er det, som den her regering gjorde.
Vi har senest nu her for nylig afsat 10 mio. kr. ekstra til det her område i forhold til også at understøtte, at flere kan komme i betragtning til en evalueringsansættelse.
Jeg ved, alle regioner har afsat flere penge eller har afsat penge i forhold til evalueringsansættelser.
Der er også en række kommuner, der har gjort det.
Jeg har været optaget af det spor, der tidligere har gjort, at man var afskåret fra at kunne få opholdsgrundlag på baggrund af positivlisten for faglærte for så vidt angår muligheden for at kunne arbejde som social- og sundhedshjælper i vores sundhedsvæsen, og at det spor nu har åbnet sig.
Det er jo helt nye tiltag, som vi forventer skal have en effekt.
Det er jeg også optaget af, men jeg beder også om, at man også over for alle de mange mennesker, der møder op i dag, har en ærlighed om, at det ikke er alle, der kan få en evalueringsansættelse.
Den ærlighed er I også i Enhedslisten nødt til at have.
Hvorfor?
Fordi den mangel på sygeplejersker ikke er der aktuelt i vores sundhedsvæsen.
Betyder det så, vi skal lukke øjnene?
Vi skal være optaget af at sikre, hvad der så er af andre muligheder for, at man kan arbejde inden for sundhedsvæsenet.
Og det er her, vi tager en række initiativer, ikke med henblik på at nedsætte studiegrupper eller arbejdsgrupper og en taskforce, men at få det besluttet, så det kan komme ud at virke i den virkelige verden til gavn for de mennesker, for hvem det her betyder noget.
Victoria Velasquez (EL), 2025-04-23:
Jeg synes, at det er lidt ærgerligt, at ministeren vælger at tale om studiegrupper på en nedladende måde, i forhold til at de rent faktisk vil løse det her problem.
Grunden til, at vi foreslår, at vi laver drøftelserne og mødes hurtigst muligt om det, er jo, at der i forhold til de spor, som ministeren henviser til, opstår en mur.
Jeg hører virkelig, at vi begge er optaget af, at der ikke skal være den mur, og at vi rent faktisk finder en løsning.
Der skal vi jo løse de udfordringer, der opstår.
Derfor spørger jeg bare igen, om ministeren ikke vil være med til at sørge for, at vi rent faktisk finder ud af nogle løsninger, som ikke kun ser godt ud på papiret, men som rent faktisk også er en del af løsningen for dem, som står til at blive udvist lige nu, selv om vi har brug for deres arbejdskraft.
Sophie Løhde (V), 2025-04-23:
Jo, jeg mener bare ikke, at der er brug for at nedsætte flere arbejdsgrupper, taskforces, studiegrupper.
Det er mig underordnet, hvilket navn vi bruger for det.
Jeg har været optaget af ligesom at have fokus på at sige: Godt, hvor er der nogle forskellige muligheder for at tilvejebringe nogle forskellige løsninger?
Dem vil vi jo nu gå i dialog med regionerne og kommunerne om at få udmøntet på bedst mulig vis, med henblik på at de skal komme flest mulige mennesker til gavn.
Så skal vi tænke i flere spor i forhold til at forsøge at afhjælpe problemet for de sygeplejersker, som står til at miste deres opholdsgrundlag.
Det er derfor, at jeg siger: Det er jo positivt, at vi, f.eks. med den aftale, som Kommunernes Landsforening og FOA for nylig har indgået, nu også sørger for at få den til at komme ud at virke i den virkelige verden i forhold til at kunne åbne en ny dør, når det gælder et fortsat opholdsgrundlag i Danmark.
Så har jeg igen en appel.
Vi må ikke stå og stille i udsigt, at alle kan få en evalueringsansættelse, som der lidt godt kunne være en undertone af hos Enhedslisten, for det synes jeg er uærligt.
Peder Hvelplund (EL), 2025-04-23:
Tak for det.
Vi er ligeværdige spørgere i Enhedslisten.
Jeg synes, at det er meget fornuftigt, at man, når man skal lave handling, så også ser på den konkrete virkelighed, i forhold til hvordan det virker.
Vi har nogle repræsentanter herinde, som har nogle erfaringer fra virkeligheden, nemlig de sygeplejersker, der er her.
Vi ved også, at både DSR, KL og Danske Regioner er villige til at se på det her, og jeg synes, at de spor, som ministeren tegner, har vist os, at der ligger nogle barrierer for, at det kan løse den akutte udfordring, som de her mennesker står med i forhold til at miste deres opholdsgrundlag.
Så derfor har jeg to helt centrale spørgsmål:
Vil ministeren være med til, at vi får indkaldt de parter, der er berørt af det her, til at finde en øjeblikkelig løsning?
Sophie Løhde (V), 2025-04-23:
Vi vil gerne være med til at understøtte, at herværende sygeplejersker kan komme i job.
Vi har også allerede en dialog med de parter.
Det er vi nødt til at tage bestik af.
Så kan et fokus jo også være, at man kigger på, hvilke muligheder der så er i forhold til evalueringsansættelser i kommunerne, som et andet nyt spor.
For der har man ikke så mange i dag, fordi de primært finder sted på vores sygehuse i regi af regionerne.
Undskyld, formand.
Troels Lund Poulsen (V), 2025-04-23:
Jamen hr. Søren Søndergaard, hele spørgsmålet går på medaljen.
Så når hr. Søren Søndergaard siger »medalje eller ej«, er det jo ikke det, der er spørgsmålet.
Spørgsmålet går på, om der vil blive tildelt en medalje til vedkommende, og der siger jeg bare, at jeg ikke kommer til at gå ind i en diskussion af, hvem der er kandidater til Forsvarsministerens Medalje.
Kim Edberg Andersen (DD), 2025-04-23:
Vi sad i et samråd i 3 timer om, og nu har vi siddet her i 2 timer og 10 minutter, og ministeren går stadig væk op og siger: Det var ikke mit ansvar, og så jeg har indskærpet over for alle dem under mig, at jeg skal huske at fortælle tingene til Folketinget.
Ministeren har tydeligvis endnu ikke forstået, hvad det her går ud på.
Ordet mistillid glider fuldstændig hen over både ministeren og også Moderaterne.
Men hvis ikke man har tillid til en minister, der efter 5 år, næsten 6 stive timer med spørgsmål stadig væk ikke har forstået, at det ikke er hverken ministeriet eller nogen under ministeren, der ikke har gjort sit arbejde – det er ministeren; ministeren har vidst det i månedsvis og ikke informeret Folketinget – hvordan er det så, vi kan samarbejde?
Altså, i Nordjylland ville man ikke kunne lave et samarbejde med ham.
Du ville ikke kunne sælge en hest i Nordjylland, minister, det ville du ikke kunne.
Hvordan tror ministeren at man kan lave en aftale med dem, der har mistillid til en, når man tydeligvis ikke forstår, hvad det hele går ud på?
Lars Aagaard (M), 2025-04-23:
Mit fokus er på at lave grønne resultater sammen med de folketingspartier, som vil være med til det, og som er en del af de aftalekredse, der er.
Det, der ligger først for, er, at vi skal have styrket forbrugerbeskyttelsen i detailmarkedet og vi skal videre med havvind.
Vi skal også som efterspurgt, når vi er igennem det, hen og kigge på, hvordan perspektivet for landvind er.
Vi har store opgaver på gasområdet, og så har vi i øvrigt en stor international opgave foran os i forbindelse med formandskabet.
I alle de sammenhænge vil jeg søge samarbejde med Folketingets partier og gøre mit yderste for, at det bliver velfungerende.
Leila Stockmarr (EL), 2025-04-23:
Det er et meget konkret spørgsmål, og jeg vil gerne spørge på vegne af i hvert fald Konservative, Radikale Venstre, SF, Alternativet og Enhedslisten: Vil ministeren på baggrund af den her sag og med den viden, vi nu har om forsinkelsen på udrulningen af grøn strøm, indkalde til forhandlinger, så vi sammen kan snakke om, hvordan vi accelererer udrulningen af grøn strøm, herunder hvordan vi kommer i mål med firdoblingen af VE på land?
Lars Aagaard (M), 2025-04-23:
Ja, og det sagde jeg faktisk også i en tidligere debat i Folketinget.
Planen er, at vi skal hen og gøre status på firdoblingen.
Der kommer en opdateret klimafremskrivning i næste uge.
Så er der opdaterede tal, og så har vi alle sammen et opdateret grundlag at tage den debat på.
Det er også sådan, at vi skal have en rækkefølge i de ting, vi gør, og det, der ligger først for, er, at vi skal i gang med at forhandle om forbrugerudspillet.
Der har jeg inviteret alle Folketingets partier, så vi kan styrke beskyttelsen af de danske elkunder på elmarkedet.
Så skal vi kigge på havvind, og der er det snedige med den forhandling om havvind, at den også kan få en afledt effekt for landvind.
Så jeg kan betrygge ordføreren og sige, at ja, der vil blive indkaldt til den dialog, men vi skal have havvind på plads.
Det haster særdeles meget.
Carl Valentin (SF), 2025-04-23:
Kim Valentin er vist fra Venstre, men det er okay.
Jeg får også nogle gange nogle mails, jeg ikke skulle have.
da jeg spurgte hr. Christian Friis Bach fra Venstre, om hans vurdering var, at ministeren havde fortiet nogle oplysninger, som havde væsentlig betydning for Folketingets behandling af en sag, svarede han noget, der mindede ret meget om et ja.
Problemet ved det er jo, at det er et brud på ministeransvarlighedsloven.
Lars Aagaard (M), 2025-04-23:
Jeg har beklaget, at den information ikke tilgik forligskredsen, og det er jo, fordi jeg synes, det var en relevant information, der skulle have været tilgået forligskredsen.
Så svaret på det spørgsmål er jo: Ja, det burde være tilgået.
Der kan jeg så i morgen notere mig konsekvensen, når der har været en afstemning i Folketinget.
Samira Nawa (RV), 2025-04-23:
Ordføreren for Moderaterne nævnte, at han i lighed med resten af forligskredsen og Folketinget ikke havde fået de her informationer, men han nævnte specifikt nogle måneder.
Så jeg vil egentlig bare spørge ministeren, om der f.eks. er nogle regeringsordførere, der har fået den information, som vi andre først fik, efter at Zetland havde skrevet en artikel.
Lars Aagaard (M), 2025-04-23:
Nej, ikke af mig og ministeriet.
Dina Raabjerg (KF), 2025-04-23:
Vi har i løbet af dagen fået en undskyldning i den konkrete sag og fået at vide, hvordan man vil følge op på at mitigere i forhold til udbygningen af elnettet fremover.
Der har fra ministerens side været en betoning af vigtigheden af den grønne omstilling, og ministeren har udtrykt, at man imødeser kommende forhandlinger og samarbejder om den grønne omstilling.
Ministeren har også udtrykt ønske om opbakning til det store arbejde, der ligger foran os med EU-formandskabet.
Og han har udtrykt, at han vil gøre sit til, at vi får et godt samarbejde fremover.
Han har dog gjort disse ting uden at fremlægge en plan for, hvordan det er, man vil genoprette den grundlæggende tillid i samarbejdet, og stadig uden at vi har fået viden om, hvordan det egentlig står til med udbygningen af elnettet efter de mitigerende handlinger.
Oppositionen har prøvet at beskrive, hvori mistilliden ligger, og vi er også kommet ind på, hvad vi mener et godt samarbejde er.
Leila Stockmarr udtrykte, at samarbejde er at invitere, inddrage og have en dialog, så vi sammen kan løse de udfordringer og opgaver, der er.
Det er ikke kun et spørgsmål om at informere.
Vi har kunnet konstatere, at regeringspartierne mener, at det er okay, at en minister overtræder ministeransvarlighedsloven, hvis blot ministeren undskylder, og at det må flertallet af partier blot acceptere, og at man må pakke sin mistillid væk og komme videre.
Vi har endda haft en ordfører fra et regeringsparti, som ovenikøbet ikke har været med til forhandlinger om fremskyndelsesområder omkring udbygningen af elnettet, der mener, at vi alle har vidst, at der var problemer, for det kunne man bare læse i pressen.
Den tilgang fra regeringens ordførere og fra ministeren styrker ikke tilliden til samarbejdet på det her område.
Så jeg vil slutte af med at gentage opfordringen fra Radikales Samira Nawa i forhold til afstemningen i morgen til, at regeringen genovervejer, hvem det er, de indkalder.
Med de ord imødeser jeg afstemningen i morgen.
Søren Søndergaard (EL), 2025-04-23:
Jeg har et spørgsmål til forsvarsministeren.
Det lyder: Vil ministeren tildele »Forsvarsministerens Medalje for Særlig Indsats« til den nu tidligere amerikanske kommandør for Pituffik Space Base i Grønland, oberst Susannah Meyers, som blev fyret fra stillingen for at have insisteret på det gode forhold mellem amerikanere, canadiere, danskere og grønlændere på basen og i benægtende fald hvorfor ikke?
Troels Lund Poulsen (V), 2025-04-23:
Forsvarsministerens Medalje for Særlig Indsats er en ny medalje, som i løbet af de seneste år er blevet uddelt til over 14.000 medarbejdere og frivillige værnepligtige for deres indsats i forbindelse med covid-19.
Derfor går jeg også ud fra, at spørgeren henviser til Forsvarsministerens Medalje, som blev indført i 2009 – bare for at vi er helt på det rene med det.
Forsvarsministerens Medalje kan tildeles danskere og udlændinge, der har ydet en anerkendelsesværdig eller frygtløs indsats eller er blevet alvorligt skadet eller invalideret eller er omkommet.
Siden indstiftelsen af medaljen har den siddende forsvarsminister årligt haft mulighed for at tildele Forsvarsministerens Medalje.
Det er mig som forsvarsminister, der beslutter, hvem der skal tildeles Forsvarsministerens Medalje.
Den kan ikke søges.
Medaljen tildeles med andre ord for en ekstraordinær indsats, som ligger ud over det, som man kan forvente af en person, der passer sit job på en tilfredsstillende måde.
Derudover kan jeg sige, at jeg af princip ikke ønsker at gå ind i drøftelser om enkeltpersoners kandidatur til Forsvarsministerens Medalje.
Når jeg uddeler medaljen, er det en særlig anerkendelse af de personer, der tildeles medaljen.
Det tjener ingen, at jeg udadtil drøfter, hvem der måtte eller ikke måtte være kandidater til den anerkendelse.
Jeg kan helt overordnet sige, at der længe har været et godt samarbejde mellem Arktisk Kommando og skiftende chefer for Pituffik Space Base, og jeg håber også, at det vil fortsætte sådan i fremtiden.
Søren Søndergaard (EL), 2025-04-23:
Oberst Susannah Meyer blev for nylig sat i en, må man sige, umulig situation.
Som chef for Pituffik Space Base blev hun placeret fuldstændig isoleret in the middle of nowhere.
Der havde hun ansvaret for at sikre det gode samarbejde mellem fire forskellige nationaliteter, nemlig amerikanere, canadiere, grønlændere og danskere – et samarbejde, som var afgørende for basens funktion.
Så kom hendes vicepræsident forbi og kastede så at sige en håndgranat midt ind i basen.
Han repræsenterede en præsident, som har ydmyget det canadiske folk og kaldt Canada for en delstat i USA.
Han kom som repræsentant for en administration, som har hånet det grønlandske folk ved at latterliggøre det som et folk, der kan købes og sælges.
Hun insisterede bare stille og roligt i en intern mail på det gode samarbejde mellem alle de ansatte.
Hun påskønnede partnerskabet med Arktisk Kommando og med Grønlands Politi, og hun skrev, at så længe hun var leder af basen – og jeg citerer – »vil alle vores flag blive hejst stolt – og sammen«.
Så er det bare, jeg spørger, medalje eller ej: Er det ikke en påskønnelse værd, synes ministeren?
Troels Lund Poulsen (V), 2025-04-23:
Jeg tror ikke, jeg kan komme det nærmere i dag, for jeg har besvaret spørgsmålet med, at jeg af princip ikke går ind i drøftelser om enkeltpersoners kandidatur til Forsvarsministerens Medalje, og det svar fastholder jeg stadig væk.
Når det så er sagt, er mit synspunkt i forhold til de udtalelser, der er kommet fra bl.a. J.D. Vance, jo meget klare.
Jeg har tidligere sagt, at jeg syntes, det var en meget trist besked, som J.D. Vance gav, da han sagde, at Danmark ikke var en god allieret, og jeg husker den udtalelse som en udtalelse, der fandt sted, ikke på Pituffik Space Base, men et andet sted.
Søren Søndergaard (EL), 2025-04-23:
Demokratiet i USA er jo presset.
Domme bliver der set stort på, ytrings- og forsamlingsfrihed anfægtes, den fri forskning angribes, og uddannelser ensrettes, men intet land har jo udviklet et autokrati alene på grund af autokraternes tiltag.
Det er jo derfor, medalje eller ej, at jeg så bare beder ministeren om at påskønne den indsats, der er kommet fra oberst Meyers side.
Steffen W. Frølund (LA), 2025-04-23:
Jeg vil meget nødig gå ned og motivfortolke, for jeg er ikke inde i hovedet på ministeren, og jeg ved ikke, hvad der er foregået, altså hvordan fejlen eller den bevidste udelukkelse af information er sket.
Men jeg har hørt andre regeringsordførere sige, at der er et totalt fravær af et muligt motiv.
Her er der jo i hvert fald et muligt motiv.
Om det så er det motiv, der har ligget til grund for det, ved jeg ikke, men det er i hvert fald ikke sådan, at der er et fravær af motiv; her er der, som ordføreren rigtigt nok peger på, en mulighed for et motiv.
Christian Friis Bach (V), 2025-04-23:
Nu har jeg ikke fulgt det til dørs.
Så vil jeg sige til det der med spændetrøje, at det er klart, at kommunerne vil have flere penge.
Det vil de hvert år, det vil de hele tiden, det vil de hver dag, det vil de hver måned.
Sådan har kommunerne det.
Men der bliver nødt til at være et anlægsloft, for ellers løber den offentlige økonomi løbsk, og så ender vi som USA med en gigantisk statsgæld.
Det ønsker vi ikke.
Så siger vi til kommunerne: Nu får I et anlægsloft.
Hvad vil I helst have – at vi tager en del af det og på Christiansborg bestemmer, hvad det skal bruges til, eller at I selv får lov til at bestemme, hvad hele summen skal bruges til?
Hvis vi spurgte kommunerne om det, så er jeg ikke i tvivl om, hvad kommunerne svarer.
Så siger de: Så vil vi helst bestemme selv.
Dina Raabjerg (KF), 2025-04-23:
Og tak for den måde, som ordføreren valgte at lave sin tale på.
For den her op oplistning af de mange projekter, som jo faktisk ikke er lykkedes, er jo humlen i, hvorfor vi har problemer med den grønne omstilling.
Jeg har jo lidt en skjult mistanke om, og det kom jeg også til at sige på en lidt uheldig måde ved samrådet – og nu siger jeg det ikke igen, selv om jeg har lyst – at det nok ikke var den rigtig gode historie at komme ud med på toppen af alt muligt andet, altså at man havde den her kæmpe forsinkelse.
Kunne ordføreren dele min mistanke om, at det var derfor, den ikke helt kom ud på den måde, som den måske i virkeligheden burde, eller i hvert fald dele min holdning til, at det ville være møgsagen, der er toppede flere sager.
Lars Aagaard (M), 2025-04-23:
Det to svar.
Det er det ene, og det andet er det rigtig godt, at Enhedslistens ordfører påpeger, nemlig at der mulighed for, uden for anlægsloftet bl.a. i de kommunalt ejede forsyningsselskaber, at investere i nogle af de her ting.
Det er fint og fornuftigt, at sådan skal det være.
Søren Egge Rasmussen (EL), 2025-04-23:
Så man kan konstatere, at flertalsregeringen ikke vil søge et kompromis, fordi den jo har flertallet.
Med hensyn til klimatilpasning nævner ministeren så, at der er lavet en aftale omkring højtstående grundvand.
Ja, det er der.
Hvordan var det så lige, at det blive finansieret?
Det blev jo sådan set finansieret over vandtaksterne.
Det er jo en måde at løse et problem på.
Man mangler bare at komme med en løsning på, hvordan vi får lavet tilstrækkelig med klimatilpasning.
Den der lille pulje, kommunerne kan søge for at få en delvis finansiering, er jo slet ikke nok.
Vi er nødt til at finde på noget, der er langt større og har en mere robust økonomi.
Lars Aagaard (M), 2025-04-23:
Undskyld.
Jeg blev helt overrasket over den lyd, der kom fra ordføreren.
Hr. Søren Egge Rasmussen, der er to konsekvenser af det, du foreslår.
Enten foreslår Enhedslisten, at vi løsner grebet om den økonomiske politik og dermed slår gækken løs og lader kommunerne investere.
Det er den ene mulighed.
Eller også foreslår i Enhedslisten, at man nu skal sidde i Folketinget eller i de centrale økonomiforhandlinger og prioritere på vegne af den enkelte kommune, om den enkelte kommune har behov for at investere i fornuftig energirenoveringstiltag eller foretage fornuftige investeringer i plejehjem, børnehaver, i folkeskoler, eller hvad man har behov for.
Det her redskab, nemlig at styre anlægsaktiviteten,
indgår i en samlet økonomisk styring af det offentlige forbrug.
Det er ret vigtigt for at holde en ansvarlig økonomisk politik, og det er bygget op på en måde, der tillader, at den enkelte kommune kan prioritere inden for det anlægsloft, man har, altså mulighed for decentral indflydelse.
Det synes regeringen er fornuftigt.